Zmluva o dielo

uzavretá podľa ust. § 536 a násl. Obchodného zákonníka

číslo zmluvy Objednávateľa:

(ďalej len "Zmluva")

**Objednávateľ: Mesto Žilina**

Sídlo: Námestie obetí komunizmu 1, 011 31 Žilina

Štat. orgán/zastúp.: Mgr. Peter Fiabáne, primátor

IČO: **00321796**

**DIČ: 2021339474**

Bankové spojenie: Prima banka Slovensko, a.s. Žilina

Číslo účtu: SK3756000000000330353001

Kontaktná emailová adresa: Peter.Fiabane@zilina.sk

(ďalej len *„Objednávateľ*“)

**Zhotoviteľ:**

Sídlo:

Štat. orgán/zastúp.:

IČO:

**DIČ:**

Bankové spojenie:

Číslo účtu:

Kontaktná emailová adresa:

(ďalej len *„Zhotoviteľ*“)

(ďalej spolu Objednávateľ a Zhotoviteľ tiež aj len „*zmluvné strany*“)

**Článok I.**

**Úvodné ustanovenia**

* 1. Zmluvné strany uzatvárajú túto zmluvu v súlade s výsledkom verejnej súťaže – **„Dodávka, montáž a demontáž vonkajších odpadkových košov“**.
	2. Keďže Objednávateľ akceptoval ponuku Zhotoviteľa predloženú dňa ........2021 zmluvné strany uzatvárajú túto Zmluvu o dielo (ďalej len „Zmluvu“) v súlade so súťažnými podkladmi a ponukou predloženou Zhotoviteľom do verejného obstarávania, ktorá predstavuje pravidlá vzájomnej spolupráce pri plnení predmetu tejto Zmluvy .
	3. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

**Článok II.**

**Predmet zmluvy**

1. Predmetom tejto Zmluvy je záväzok Zhotoviteľa dodať podľa tejto Zmluvy Objednávateľovi vonkajšie odpadkové koše v kvalite, rozsahu a za podmienok dohodnutých v tejto Zmluve, vrátane ich montáže, osadenia ako aj demontáže pôvodných košov na určených miestach v meste Žilina (ďalej aj ako ,,tovar“ ,,predmet zmluvy“ a „dielo“), a prevádzať na Objednávateľa vlastnícke právo k tomuto dodanému tovaru za podmienok dohodnutých v tejto Zmluve.
2. Objednávateľ sa zaväzuje objednaný a riadne dodaný tovar podľa tejto Zmluvy prebrať a zaplatiť Zhotoviteľovi dohodnutú cenu diela vo výške a spôsobom dohodnutým v tejto Zmluve. Dodávka, montáž a demontáž vonkajších odpadkových košov a jednotková cena sú uvedené v Prílohe č. 1 a č. 2 k tejto Zmluve.
3. Zhotoviteľ musí dodať Objednávateľovi tovar špecifikovaný v Prílohe č. 1 Zmluvy bez vád ako tovar nový (t. j. tovar, ktorý je nepoužívaný, je priamo od výrobcu alebo iného podnikateľa, v originálnom balení spolu s originálnym príslušenstvom, návodom na použitie, záručným listom, ktorý spĺňa legislatívne podmienky uvádzania na trh, zodpovedá príslušným technickým normám a predpisom a pod.).
4. Pokiaľ niektorú časť predmetu Zmluvy Zhotoviteľ zabezpečuje subdodávateľským spôsobom, zodpovedá za splnenie podmienok dohodnutých v tejto Zmluve v celom rozsahu tak, ako keby všetky podmienky plnil on sám.

**Článok III.**

**Podmienky dodania tovaru**

* 1. Zhotoviteľ sa zaväzuje dodať v zmysle a v rozsahu podľa bodu 2.1 tejto Zmluvy na vlastné náklady a zodpovednosť tovar na miesto dodania, ktorým je miesto plnenia: park SNP mesta Žilina.
	2. Zhotoviteľ sa zaväzuje, že pred dodaním tovaru na vlastné náklady demontuje pôvodný kôš, na mieste plnenia a zabezpečí zneškodnenie resp. zhodnotenie odpadu ak objednávateľ neurčí inak Zhotoviteľ je povinný Objednávateľovi spolu s preberacím protokolom v zmysle platnej legislatívy, predložiť ku každému druhu odpadu doklad ako boli využité alebo zneškodnené (vážne lístky, potvrdenie o prevzatí na zneškodnenie alebo využitie odpadov od oprávnených organizácií). Všetky práce súvisiace s demontážou košov vykoná Zhotoviteľ na vlastné náklady a nebezpečenstvo.
	3. Zhotoviteľ sa zaväzuje zhotoviť predmet Zmluvy v lehote 60 dní odo dňa účinnosti tejto zmluvy. Zhotoviteľ sa zaväzuje, že na vlastné náklady dodaný tovar podľa potreby zmontuje a osadí podľa požiadavky Objednávateľa vhodným spôsobom na mieste plnenia, tak aby bol kôš pevne pripevnený k podkladu. Všetky práce súvisiace s osadením tovaru vykoná Zhotoviteľ na vlastné náklady a nebezpečenstvo. Zhotoviteľ sa zaväzuje v lehote 14 dní odo dňa nadobudnutia účinnosti tejto Zmluvy doručiť Objednávateľovi harmonogram plnenia predmetu Zmluvy. Objednávateľ si vyhradzuje právo harmonogram pripomienkovať a aktualizovať. Zhotoviteľ je povinný pri plnení predmetu Zmluvy postupovať v súlade s harmonogramom odsúhlaseným zo strany Objednávateľa. Objednávateľ má právo kontrolovať osobne prostredníctvom povereného pracovníka v mieste plnenia predmetu tejto Zmluvy dodanie tovaru, vrátane jeho montáže, ako aj demontáže, a to všetko v zmysle odsúhlaseného harmonogramu.
	4. Zhotoviteľ sa zaväzuje, že po osadení tovaru priestor okolo osadeného koša vyčistí a dá do žiaduceho pôvodného stavu, ktorý bude umožňovať ďalšie užívanie tohto priestoru na účel, na ktorý bol určený. V prípade nesplnenia tejto povinnosti Objednávateľovi vzniká nárok na zaplatenie zmluvnej pokuty vo výške 100,- € za každé takéto porušenie povinnosti, a to za každý deň omeškania až do zjednania nápravy. Nie je tým dotknuté právo Objednávateľa na náhradu škody v plnej výške.
	5. Objednávateľ potvrdí prevzatie tovaru a vykonaných prác – osadenie a demontáž, podpísaním preberacieho protokolu. Preberací protokol je podkladom pre vystavenie faktúry a tvorí prílohu k tejto faktúre.
	6. Zmluvné strany sa dohodli, že dňom dodania tovaru môže byť len pracovný deň.
	7. Objednávateľ je povinný odovzdať Zhotoviteľovi priestory, v ktorých bude vykonaná montáž a osadenie tovaru a upozorniť ho na konštrukcie, ktoré vykazujú deformácie, prípadne môžu byť pri osádzaní predmetu Zmluvy deformované. Odovzdanie priestoru sa uskutoční najneskôr 5 dní pred realizáciou predmetu Zmluvy, o čom sa spíše protokol o odovzdaní, ktorý podpíšu obe zmluvné strany. V prípade, ak Objednávateľ neodovzdá Zhotoviteľovi priestory v zmysle vyššie uvedeného, Zhotoviteľ nezodpovedá za škodu, ktorá vznikla pri realizácii predmetu zmluvy. Objednávateľ zaistí, aby jednotlivé miesta plnenia Zmluvy boli riadne pripravené na vykonanie prác v dojednanom termíne.
	8. Zhotoviteľ je povinný vykonať dodanie predmetu Zmluvy na vlastnú zodpovednosť a plne znášať náklady na jeho vykonanie, vrátane nákladov na dopravu, montáž a osadenie tovaru v mieste dodania a demontáž pôvodných košov. Zhotoviteľ je povinný postupovať pri dodaní predmetu zákazky s odbornou starostlivosťou a v súlade so všetkými všeobecne záväznými právnymi predpismi a technickými normami, ktoré sa na dodanie predmetu zákazky vzťahujú.
	9. Zhotoviteľ sa zaväzuje vykonať dodanie predmetu Zmluvy riadne a včas. Riadnym dodaním predmetu zmluvy sa rozumie, že predmet zmluvy bude vykonaný bez akýchkoľvek závad a nedorobkov, v súlade s touto Zmluvou s aplikovaním všeobecne záväzných právnych predpisov a technických noriem, a že bude plne spôsobilé na použitie na účel zodpovedajúci jeho určeniu. Včasným dodaním tovaru sa rozumie dodanie v lehotách určených v čl. III bod 3.3 tejto Zmluvy.
	10. Prevzatie tovaru dodaného Zhotoviteľom podľa tejto zmluvy a vykonaných prác potvrdí Objednávateľ na preberacom protokole, ktorý bude predložený zo strany Zhotoviteľa pri odovzdaní tovaru, montáži a demontáži. Preberací protokol musí obsahovať najmä:
1. číslo protokolu,
2. označenie zmluvných strán,
3. sídlo zmluvných strán,
4. IČO zmluvných strán,
5. DIČ, IČ DPH zmluvných strán, ak im boli pridelené,
6. označenie registrového súdu a čísla vložky, príp. označenie živnostenského úradu a čísla zápisu, príp. údaj o zápise v inom registri Dodávateľa,
7. označenie tovaru (sériové číslo, rok výroby a pod.),
8. množstvo tovaru,
9. jednotkovú cenu a celkovú cenu tovaru ( bez DPH aj s DPH)
10. meno a priezvisko preberajúcej osoby spolu s uvedením jej funkcie,
11. meno a priezvisko odovzdávajúcej osoby spolu s uvedením jej funkcie,
12. dátum prevzatia tovaru,
13. miesto dodania tovaru
14. závery z ohliadky zo strany povereného pracovníka Objednávateľa
15. vyjadrenie pracovníka Objednávateľa v prípade odmietnutia prevzatia dodávaného tovaru,
16. podpis preberajúcej a odovzdávajúcej osoby.

 Tovar preberie za Objednávateľa ním poverený pracovník. Pri prebratí tovaru sa uskutoční ohliadka funkčnosti tovaru, ktorú vykoná poverený pracovník Objednávateľa.

* 1. Riadnym odovzdaním predmetu zmluvy sa rozumie odovzdanie zmontovaného tovaru v stave potrebnom pre jeho ďalšie užívanie a pevne osadeného na mieste, v mieste plnenia v lehote určenej na dodanie tovaru podľa čl.III bod 3.3 tejto Zmluvy, čo bude potvrdené podpisom preberacieho protokolu. Tovar musí byť odovzdaný spolu so všetkými ďalšími písomnými dokladmi potrebnými na prevzatie a riadne užívanie (ako sú napr. certifikáty kvality, certifikáty zhody, licencie, návod na použitie/obsluhu, záručné listy a pod.) Na preverenie množstva dodávaného tovaru, vlastností a kvality tovaru potrebnej funkčnosti tovaru, vykoná poverený pracovník Objednávateľa ohliadku na mieste dodania tovaru za účasti Zhotoviteľa resp. jeho zástupcu. Objednávateľovi Zhotoviteľ umožní overiť funkčnosť, druh, množstvo, kvalitu, technické parametre dodávaného tovaru. Závery ohliadky potvrdí poverený pracovník Objednávateľa písomne v preberacom protokole. Ak preberaný tovar nespĺňa vlastnosti a kvalitatívne či kvantitatívne požiadavky, takýto tovar Objednávateľ neprevezme a uvedie Zhotoviteľovi dôvody neprebratia tovaru. Objednávateľ nemusí prevziať tovar, ak k dodanému tovaru neboli dodané všetky sprievodné dokumenty, najmä záručné listy. Odmietnutie prevzatia spolu s dôvodmi odmietnutia prevzatia sa uvedú v preberacom protokole. V takomto prípade sa Zhotoviteľ zaväzuje dodať Objednávateľovi tovar funkčný a s požadovanými vlastnosťami či v požadovanom množstve najneskôr do 5 pracovných dní odo dňa odmietnutia prevzatia tovaru. Pri dodržaní tejto novej lehoty Zhotoviteľ neplatí sankciu podľa bodu 3.12 tohto článku. V prípade nedodržania takto určenej lehoty na dodanie tovaru sa sankcia podľa bodu 3.12. tohto článku uplatňuje a to od pôvodného termínu dodania podľa Zmluvy.
	2. V prípade porušenia zmluvnej povinnosti Zhotoviteľa riadne dodať tovar (v lehote dodania tovaru, mieste plnenia, podľa požadovaného druhu a  množstva) má Objednávateľ nárok voči Zhotoviteľ na zmluvnú pokutu vo výške 0,05 % z ceny daného tovaru za každé jednotlivé porušenie zmluvnej povinnosti Zhotoviteľa podľa tohto bodu, a to za každý, čo aj len začatý deň omeškania oproti dohodnutej lehote plnenia, čím nie je dotknutý nárok Objednávateľa voči Zhotoviteľovi na plnú náhradu škody.
	3. Zhotoviteľ je zároveň povinný vykonať zameranie GPS súradníc všetkých vonkajších odpadkových košov a Objednávateľovi protokolárne odovzdať zameranie v digitálnej forme ako samostatnú vrstvu do GISu vo formáte \* SHP, \*MDB. v súradnicovom systéme S-JTSK.
	4. Zhotoviteľ je oprávnený použiť na plnenie predmetu Zmluvy subdodávateľov. Každý subdodávateľ musí počas celej doby realizácie diela spĺňať podmienky § 41 ods. 1 zákona č. 343/2015 Z. z. v platnom znení. V prípade, ak Zhotoviteľ uzatvorí akúkoľvek zmluvu so subdodávateľom uzatvorenú na plnenie predmetu tejto Zmluvy a rovnako v prípade zmeny subdodávateľa počas plnenia tejto Zmluvy je Zhotoviteľ povinný najneskôr v deň, ktorý predchádza dňu, v ktorom nastane nástup, alebo zmena subdodávateľa predložiť Objednávateľovi písomné oznámenie subdodávateľa, vrátane jeho identifikačných údajov a zmluvy, ktorú ma s týmto subdodávateľom uzatvorenú v súvislosti s plnením predmetu tejto Zmluvy.
	5. Vlastnícke právo k tovaru a nebezpečenstvo škody na ňom (strata, zničenie a poškodenie tovaru) dodanému zo strany Zhotoviteľ, vrátane vykonaných prác, prechádza na Objednávateľa okamihom jeho riadneho odovzdania a prebratia v mieste dodania tovaru Objednávateľom. Prebratie tovaru sa potvrdzuje na preberacom protokole podľa čl. III. bod 3.10 tejto Zmluvy.
	6. Zmluvné strany sa dohodli, že zmluvný termín uvedený v tejto Zmluve je termín najneskoršie prípustný a neprekročiteľný s výnimkou:

a) udalostí, ktoré nie sú závislé od vôle zmluvných strán a tieto ich nemôžu ovplyvniť, t. j. napr. nepredvídateľné okolnosti, nepriaznivé počasie vylučujúce výkon prác, živelná pohroma, rozhodnutia tretích strán – orgánov štátnej správy, správcov sietí, petície a sťažnosti občanov a pod.,

b) neposkytnutia riadnej a včasnej súčinnosti zo strany Objednávateľa dohodnutej v tejto Zmluve, ktorá je riadne odôvodnená, z dôvodu čoho došlo k prerušeniu plnenia predmetu Zmluvy.

**Článok IV.**

**Cena a platobné podmienky**

* 1. Zmluvné strany sa dohodli v zmysle zákona č. 18/1996 Z. z. o cenách, že cena za predmet zmluvy je stanovená vo výške..............,-eur bez DPH, ............s DPH (slovom ..............................podľa cenovej ponuky tovarov Zhotoviteľa, ktorá bola predmetom verejného obstarávania ako jednotková cena a tvorí Prílohu č. 2 tejto zmluvy. Cenová ponuka obsahuje jednotkovú cenu tovaru vrátane dopravy a montáže tovaru, demontáže pôvodných košov, potrebných výkopových prác a osadenia v mieste plnenia.
	2. Ceny uvedené v Prílohe č. 2 sú ceny konečné, t.j. ich súčasťou sú všetky náklady spojené s dodaním tovaru, najmä, nie však výlučne náklady na obstaranie tovaru, všetky náklady na demontáž, likvidáciu odpadu, dovoz tovaru na územie SR a na dodanie tovaru do miesta plnenia určené Objednávateľom spolu s jeho montážou, výkopovými prácami potrebnými pri osadení v betónových pätkách alebo inak pevným spojením do podkladu, upratanie priestoru v mieste plnenia, primeraný zisk, všetky príslušné dane a poplatky stanovené príslušnými právnymi predpismi vrátane DPH (ak je Zhotoviteľ platcom DPH), spotrebnej dane a cla.
	3. Zhotoviteľ je povinný na cenu, určenú podľa bodu 4.1 až 4.2 tohto článku Zmluvy, za ním riadne dodaný tovar (bez vád a nedorobkov), dodaný na základe Zmluvy Objednávateľa vystaviť faktúru (riadny daňový doklad) a túto doručiť Objednávateľovi najneskôr do 30 dní od riadneho dodania tovaru a vykonania prác, t.j. od vykonania celého diela.
	4. Objednávateľ je povinný zaplatiť cenu za riadne objednaný a dodaný tovar Zhotoviteľovi, a to prostredníctvom úhrady doručenej faktúry Zhotoviteľa vystavenej podľa bodu 4.3 tohto článku Zmluvy a to v lehote jej splatnosti, ktorá je na základe dohody zmluvných strán do 30 kalendárnych dní odo dňa jej riadneho doručenia Objednávateľovi.
	5. Ak faktúra a jej prílohy nebudú obsahovať všetky dohodnuté náležitosti, Objednávateľ môže takúto faktúru vrátiť Zhotoviteľovi s uvedením všetkých nedostatkov, ktoré sa majú odstrániť. V takomto prípade sa preruší plynutie lehoty splatnosti a nová 30 dňová lehota splatnosti začne plynúť dňom riadneho doručenia opravenej faktúry Objednávateľovi.
	6. Objednávateľ je povinný uhrádzať faktúry Zhotoviteľovi bezhotovostne prevodom na bankový účet Zhotoviteľa uvedený v záhlaví tejto zmluvy. Faktúra bude uhrádzaná výhradne prevodným príkazom.
	7. Faktura musí obsahovať predpísané náležitosti v zmysle zákona č. 222/2004 Z.z. o dani z pridanej hodnoty v znení neskorších predpisov najmä:
1. označenie Zhotoviteľa a Objednávateľa, ich adresy sídla, identifikačné údaje (IČO, DIČ, IČ DPH),
2. číslo Zmluvy
3. označenie "faktúra" a jej poradové číslo,
4. deň odoslania a deň splatnosti faktúry,
5. označenie peňažného ústavu a číslo účtu,
6. dátum, keď bol tovar dodaný, ak tento dátum možno určiť a ak sa odlišuje od dátumu vyhotovenia faktúry - dátum vyhotovenia faktúry,
7. množstvo a druh dodaného tovaru
8. fakturovanú sumu - cenu za skutočne dodaný predmet Zmluvy,
9. obojstranne podpísaný preberací protokol,
10. podpis oprávnenej osoby Zhotoviteľa a odtlačok pečiatky Zhotoviteľa.
	1. V prípade omeškania Objednávateľa s úhradou riadne vystavenej faktúry Zhotoviteľovi má Zhotoviteľa voči Objednávateľovi nárok na úrok z omeškania vo výške 0,05 % z dlžnej sumy (t.j. vždy z neuhradenej časti fakturovanej sumy), a to za každý deň omeškania až do zaplatenia.
	2. Zmluvné strany sa dohodli, že ak dôjde počas plnenia z tejto Zmluvy k zmene právneho predpisu o dani z pridanej hodnoty, Zhotoviteľ uplatní vo faktúre DPH vo výške určenej platným právnym predpisom v čase vzniku daňovej povinnosti.
	3. Pokiaľ je cena v Zmluve uvedená bez DPH, k príslušnej cene alebo jej časti bude Zhotoviteľ, ktorý je osobou registrovanou pre daň z pridanej hodnoty, účtovať aj daň z pridanej hodnoty v súlade s príslušnými všeobecne záväznými právnymi predpismi platnými a účinnými v deň vzniku daňovej povinnosti a Objednávateľ sa zaväzuje ju uhradiť cenu vrátane DPH. Pre vylúčenie pochybností platí že, pokiaľ Zhotoviteľ nebol v čase uzavretia Zmluvy osobou registrovanou pre daň z pridanej hodnoty, nie je oprávnený k príslušnej cene uvedenej v Zmluve účtovať DPH a cena uvedená v zmluve je v takom prípade konečná.

**Článok V.**

**Zodpovednosť za vady a záruka**

* 1. Zodpovednosť za vady tovaru, záruka za akosť tovaru a práva a povinnosti z nich vyplývajúce sa riadia právnymi predpismi platnými na území SR a touto Zmluvou. Zhotoviteľ zodpovedá za škody na tovare do doby jeho riadneho dodania (vrátane montáže a osadenia) Objednávateľovi.
	2. Záručná doba na dodaný tovar je 36 mesiacov odo dňa podpísania protokolu o prevzatí tovaru bez vád a nedorobkov Objednávateľom, pokiaľ výrobca neurčí dlhšiu záručnú dobu. Zhotoviteľ zodpovedá, že v záručnej dobe bude dodaný tovar plne funkčný a spôsobilý na použitie na účel zodpovedajúci jeho určeniu a že sa na ňom nevyskytnú žiadne vady. Záručná doba začne plynúť dňom riadneho dodania tovaru Objednávateľovi. Zhotoviteľ nezodpovedá za vady v prípade, že vada bola po podpise protokolu o odovzdaní spôsobená mechanickým poškodením alebo treťou osobou, alebo neodborným zásahom do tovaru. V prípade, že sa na tovare počas záručnej doby vyskytne vada, Objednávatel má právo požadovať jej bezplatné odstránenie (opravou, alebo výmenou chybných častí tovaru). Zhotoviteľ je povinný odstrániť vadu na vlastné náklady v lehotách uvedených v bode 5.8. až 5.10 tohto článku. V prípade omeškania Zhotoviteľa s odstraňovaním vady má Objednávateľ nárok na zmluvnú pokutu vo výške 0,05 % z fakturovanej ceny daného tovaru za každý deň omeškania. Nárok Objednávateľa na plnú náhradu škody tým nebude dotknutý.
	3. Zjavnými vadami tovaru sú najmä mechanické poškodenia tovaru, chýbajúce doklady súvisiace s tovarom, nefunkčnost’ tovaru, nedodanie tovaru v množstve a kvalite s vlastnosťami, ktoré boli dohodnuté v tejto Zmluve a všetky ostatné vady, ktoré sú zistiteľné pri obhliadke vykonanej s odbornou starostlivosťou.
	4. Kvalitatívne vady tovaru dodaného zo strany Zhotoviteľa, ktoré neboli odhalené pri obhliadke tovaru podľa bodu 3.11 tejto zmluvy, je oprávnený Objednávateľ oznámiť písomne Zhotoviteľa (reklamácia vád tovaru) bezodkladne po zistení vady tovaru.
	5. V prípade uplatnenia reklamácie vád tovaru zo strany Objednávateľa záručná doba prestáva plynúť a pre danú časť tovaru začína plynúť nová trojročná záručná doba dňom odovzdania vymeneného alebo opraveného vadného kusu tovaru.
	6. Oznámenie o vadách (reklamácia vád tovaru) musí minimálne obsahovať:
1. označenie a číslo Zmluvy,
2. názov, označenie a typ reklamovaného tovaru,
3. popis vady,
4. číslo preberacieho protokolu.
	1. Objednávateľ je (podľa vlastného uváženia) oprávnený v prípade vadného plnenia žiadať niektorý z nasledujúcich nárokov:
		1. výmena vadného tovaru za tovar bez vád,
		2. odstránenie vád opravou tovaru (ak sú opraviteľné) Zhotoviteľom, resp. na jeho náklady,
		3. dodanie chýbajúceho tovaru,
		4. znížením ceny o zľavu z ceny, ktorá zodpovedá zníženiu hodnoty tovaru v dôsledku kvalitatívnych vád, minimálne však o 20% ceny,
	2. Objednávateľ si uplatní niektorý z nárokov z vád podľa bodu 5.7 tohto článku Zmluvy v písomnej reklamácii (e-mailom) zaslanej Zhotoviteľovi. V reklamácii Objednávateľ riadne popíše a uvedie, akým spôsobom sa vady prejavujú, prípadne ďalšie skutočnosti dôležité k posúdeniu reklamácie. V prípade, ak Zhotoviteľ nevybaví reklamáciu v súlade s uplatneným nárokom z vád tovaru v lehote podľa bodu 5.8 až 5.10 tohto článku tejto zmluvy, Objednávateľ má právo uplatnený nárok z vád tovaru zmeniť, o čom bude Zhotoviteľa písomne (e- mailom) informovať. Nie je tým dotknuté právo Objednávateľa na uplatnenie si zmluvnej pokuty podľa bodu 5.2 tohto článku.
	3. Dodávateľ je povinný v prípade uplatneného nároku podľa bodu 5.7.1. a 5.7.2. tohto článku na vlastné náklady vymeniť vadný tovar za nový tovar bez vád resp. odstrániť vadu opravou tovaru najneskôr do 14 kalendárnych dní odo dňa doručenia písomnej reklamácie (e-mailom) Objednávateľa Zhotoviteľovi. Výmena vadného tovaru za nový tovar bez vád zahŕňa aj prevzatie, odvoz, demontáž vadného reklamovaného tovaru a montáž nového tovaru na vlastné náklady Zhotoviteľa.
	4. V prípade uplatneného nároku podľa bodu 5.7.3. tohto článku tejto Zmluvy je Zhotoviteľ povinný dodať chýbajúci tovar najneskôr do piatich pracovných dní odo dňa doručenia písomnej reklamácie (e-mailom) Objednávateľa Zhotoviteľovi alebo od vyznačenia predmetnej vady (chýbajúceho tovaru) na dodacom liste.
	5. Poskytnutie zľavy z ceny podľa bodu 5.7.4. tohto článku tejto Zmluvy sa bude realizovať formou dobropisu vystaveného Zhotoviteľom k príslušnej faktúre. Zhotoviteľ je povinný vystaviť dobropis podľa predchádzajúcej vety a doručiť ho Objednávateľovi najneskôr do 10 dní odo dňa doručenia písomnej reklamácie (e-mailom) Objednávateľa Zhotoviteľovi. Zľava z ceny je splatná najneskôr do 14 dní odo dňa vystavenia dobropisu.
	6. Objednávateľ je povinný pri vybavovaní reklamácií poskytnúť Zhotoviteľovi plnú súčinnosť.
	7. V prípade, že Zhotoviteľ neodstráni reklamovanú vadu v dohodnutom termíne, Objednávateľ si vyhradzuje právo dať odstrániť reklamovanú vadu tretej osobe na náklady Zhotoviteľa a náklady vynaložené na odstránenie reklamovanej vady refakturovať Zhotoviteľovi.
	8. Reklamácia sa považuje za uplatnenú dňom jej doručenia Zhotoviteľovi. O odstránení vady musí byť spísaný záznam, v ktorom sa uvedie spôsob odstránenia vady a termín jej odstránenia.

Článok VI.

 Ukončenie Zmluvy

* 1. Zmluva môže byť ukončená:
		1. písomnou dohodou obidvoch zmluvných strán. V písomnej dohode o skončení Zmluvy sa uvedie deň, ku ktorému Zmluva skončí.
		2. odstúpením od Zmluvy ktoroukoľvek zo zmluvných strán, ak druhá zmluvná strana podstatným spôsobom poruší svoje zmluvné povinnosti. Odstúpením Zmluva zaniká, keď prejav vôle oprávnenej strany odstúpiť od Zmluvy je doručený druhej zmluvnej strane. Zmluvné strany si v prípade odstúpenia od Zmluvy nebudú navzájom vracať plnenia poskytnuté do odstúpenia od Zmluvy.
	2. Za podstatné porušenie sa na účely tejto Zmluvy považuje:
1. ak Zhotoviteľ vstúpil do likvidácie, alebo na jeho majetok bol vyhlásený konkurz alebo povolená reštrukturalizácia, bol podaný návrh na vyhlásenie konkurzu na jeho majetok alebo povolenie reštrukturalizácie, alebo bolo konkurzné konanie zastavené pre nedostatok majetku Zhotoviteľa,
2. omeškanie Zhotoviteľa s dodaním predmetu Zmluvy oproti dohodnutému termínu o viac ako 10 pracovných dní, okrem prípadu, ktorý by omeškanie ospravedlňoval (vyššia moc),
3. ak bude cena zo strany Zhotoviteľa fakturovaná v rozpore s platobnými podmienkami dohodnutými v tejto Zmluve,
4. ak Zhotoviteľa poskytuje nekvalitný tovar, na čo bol zo strany Objednávateľa opakovane ( minimálne trikrát) a bezvýsledne písomne upozornený a nezabezpečil okamžitú nápravu,
5. ak Zhotoviteľ poskytne Objednávateľovi predmet Zmluvy takým spôsobom, ktorý je v rozpore s touto Zmluvou,
6. ak je Objednávateľ v omeškaní so zaplatením riadne vystavenej faktúry o viac ako 60 kalendárnych dní.
	1. Odstúpenie od Zmluvy, alebo ukončenie tejto Zmluvy dohodou neovplyvňuje splnenie záväzkov oboch zmluvných strán, ktoré vznikli pred odstúpením od Zmluvy, alebo pred jej ukončením dohodou, ak nie je dohodnuté inak.
	2. Odstúpenie od Zmluvy sa nedotýka nároku na náhradu škody vzniknutej porušením Zmluvy a nároku na zaplatenie zmluvnej pokuty podľa tejto Zmluvy.

**Článok VII.**

**Doručovanie a kontaktné osoby**

7.1. Pre účely Zmluvy sa zmluvné strany zaväzujú dokumenty vo forme podľa tejto Zmluvy doručovať na nižšie uvedené adresy:

Objednávateľ:

 Mesto Žilina

 Námestie obetí komunizmu 1

 011 31 Žilina

 IČO: 00 321 796

 V zast. Mgr. Peter Fiabáne, primátor

Kontaktná emailová adresa: Peter.Fiabane@zilina.sk

 Zhotoviteľ:

7.2. Korešpondencia vykonaná v súvislosti s touto Zmluvou elektronicky, musí byť doplnená v písomnej forme do 5 dní od jej doručenia, ak si to druhá zmluvná strana vymieni formou elektronickej požiadavky.

7.3. Všetky oznámenia, výzvy a iná korešpondencia podľa tejto Zmluvy budú medzi zmluvnými stranami doručované osobne alebo doporučenou poštou na adresy uvedené v záhlaví tejto Zmluvy ako aj v bode 8.1 tejto Zmluvy alebo emailom. Všetky úkony urobené písomne sú považované za doručené okamihom ich prevzatia druhou zmluvnou stranou. Písomnosť sa bude považovať za doručenú aj vtedy, ak nebude prevzatá druhou zmluvnou stranou, ktorej bola adresovaná, a to dňom, kedy bola uložená na pošte po neúspešnom pokuse pošty o doručenie písomnosti určenej zmluvnej strane ako adresátovi. Odosielateľ akejkoľvek písomnej správy môže požadovať písomné potvrdenie príjemcu. Písomnosť odoslaná emailom sa považuje za doručenú v deň, kedy bol email odoslaný. E-mailová adresa uvedená v záhlaví tejto Zmluvy ako aj v bode 7.1 tejto Zmluvy na strane Objednávateľa je záväznou adresou pre doručovanie elektronickej pošty.

 Rozhodujúci pri určení času doručenia elektronickej pošty je výpis o odoslaní emailu. Akúkoľvek zmenu v kontaktnej osobe, emailovej adrese, resp. v identifikačných údajoch uvedených v záhlaví tejto Zmluvy ako aj v bode 7.1 tejto Zmluvy, sú zmluvné strany povinné bezodkladne si oznámiť.

**Článok VIII.
Záverečné ustanovenia**

* 1. Strany sa zaväzujú urovnať všetky spory vzniknuté v súvislosti s touto Zmluvou predovšetkým dohodou.
	2. Táto Zmluva nadobúda platnosť dňom jej podpisu oboma zmluvnými stranami a účinnosť nadobúda dňom nasledujúcim po dni zverejnenia v zmysle § 47a Občianskeho zákonníka.
	3. Táto Zmluva je vyhotovená v 4 rovnopisoch, pričom každá strana obdrží 2 rovnopisy.
	4. Túto Zmluvu vrátane jej prílohy je možné meniť alebo dopĺňať len na základe vzájomnej dohody oboch zmluvných strán, pričom akékoľvek zmeny a doplnky musia byť vykonávané vo forme písomného a očíslovaného dodatku za podmienok, že uzavretie dodatku je v súlade s platnými právnymi predpismi. Zmluvné vzťahy neupravené touto zmluvou sa budú riadiť príslušnými ustanoveniami Obchodného zákonníka. Pokiaľ by jednotlivé ustanovenia Zmluvy boli neúčinné alebo sa neúčinnými stali, nebude tým dotknutá platnosť ostatného obsahu dohody. V tomto prípade bude neúčinné ustanovenie nahradené úpravou, ktorá je účelu neúčinného ustanovenia najbližšia.
	5. Zmluvné strany sa dohodli, že pohľadávky Zhotoviteľa voči Objednávateľovi vzniknuté z tejto Zmluvy, nie je Zhotoviteľ oprávnený postúpiť tretej osobe bez predchádzajúceho písomného súhlasu Objednávateľa.

8.6 Zmluvné strany si zmluvu prečítali, jej obsahu porozumeli, pričom svoju vôľu uzavrieť dohodu prejavili slobodne a vážne. Prehlasujú, že táto zmluva nebola uzatvorená v tiesni, ani za nápadne nevýhodných podmienok a na znak súhlasu ju vlastnoručne podpisujú.

Neoddeliteľnou súčasťou tejto zmluvy je:

Príloha č. 1 – Opis predmetu zákazky

Príloha č. 2 – Cenová ponuka

Príloha č. 3 – Zoznam subdodávateľov

V....................., dňa: V Žiline, dňa:

 Za Zhotoviteľa: Za Objednávateľa:

 Mgr. Peter Fiabáne

 primátor

***Príloha č. 1 - Opis predmetu zákazky***

Verejný obstarávateľ realizuje výber dodávateľa zákazky:

Dodanie, montáž a osadenie vonkajších odpadkových košov podľa špecifikácie nižšie vrátane odstránenia a zneškodnenia pôvodných košov, úpravy terénu a dodania manuálu na používanie a záručných podmienok.

Úspešný uchádzač je pred podpisom zmluvy povinný predložiť vzorku odpadového koša na overenie splnenia všetkých uvedených požiadaviek zadaných v technickom opise výrobku. Verejný obstarávateľ sa nezaväzuje odobrať smetné nádoby v prípade že nebudú splnené požiadavky zadané v opise výrobku.

Dodávateľ je povinný vykonať zameranie GPS súradníc všetkých osadených vonkajších odpadkových košov a objednávateľovi odovzdať zameranie v digitálnej forme ako samostatnú vrstvu do GISu vo formáte \* SHP, \*MDB. v súradnicovom systéme S-JTSK.

Opis odpadkových košov:

**Dodávka a montáž vonkajších odpadkových košov obdĺžnikového pôdorysu, so strieškou s integrovaným popolníkom a drevenými lamelovými uzamykateľnými dvierkami - Sad SNP:**

*Charakter konštrukcie:*

* oceľová konštrukcia s drevenými lamelami, ktoré sú spojené pomocou skrutkových spojov z nerezu

*Povrchová úprava:*

* oceľová konštrukcia je opatrená vrstvou zinku o min. hrúbke: 50 μm a práškovým vypaľovaným lakom o min. hrúbke: 70 μm

*Nosná kostra:*

* oceľové výpalky hrúbky min. 4 mm, v strieške odpadkového koša je integrovaný popolník s nerezovým zhášačom cigariet s funkčným vysýpaním cigaretových ohorkov

*Dvierka:*

* vystužené, uzamykateľné. Lamely z masívneho impregnovaného tropického dreva, ošetrené lazúrou. Dvierka obdĺžnikového prierezu na oceľovej konštrukcii zavesenej na pántoch. Minimálna hustota tropického dreva je 870 kg/m3

*Zadná stena:*

* lamely z masívneho masívneho impregnovaného tropického dreva, ošetrené lazúrou, obdĺžnikového prierezu na oceľovej konštrukcii, ktorá je pevne spojená s nosnou kostrou, minimálna hustota tropického dreva je 870 kg/m3

*Povrchová úprava:*

* oceľová konštrukcia je opatrená vrstvou zinku o min. hrúbke: 50 μm a práškovým vypaľovaným lakom o min. hrúbke: 70 μm. Vonkajšia konštrukcia odpadkového koša je opatrená ochranným antigrafity náterom

*Vnútorná, vyberateľná nádoba:*

* ohýbaný pozinkovaný plech hrúbky min. 0,55 mm, s otvormi pre manipuláciu pri vysýpaní, objem vnútornej, vyberateľnej nádoby je 110 l

*Farebnosť:*

* kôš je povrchovo chránený práškovou, vypaľovanou farbou farba RAL 7016 v jemne matnej štruktúre,

*Kotvenie:*

* kotveniedo betónového základu pomocou závitových tyčí

*Vlastnosti:*

* odolnosť voči poveternostným vplyvom, UV žiareniu, vandalizmu

Cena bude vrátane popolníka, vložky, spojovacieho materiálu, dopravy na miesto určenia, úpravy terénu a osadenia.

*Príloha č. 2 – Cenová ponuka*

**Dodávka, montáž a demontáž vonkajších odpadkových košov**

|  |  |  |  |  |  |
| --- | --- | --- | --- | --- | --- |
|  | **Prvky** | **Predpokladaný počet v ks** | **Cena za ks bez DPH** | **Cena za ks**  **s DPH** | **Cena za ks s DPH spolu** |
| **1.** | **Vonkajší odpadkový kôš obdĺžnikového pôdorysu, s oblúkovou strieškou s integrovaným popolníkom a uzamykateľnými dvierkami (podľa opisu predmetu zákazky)** | **22 ks** |  |  |  |
| **2.** | **Odstránenie pôvodných betónových košov vrátane zneškodnenia**  | **20 ks** |  |  |  |
| **3.** | **Doprava na miesto určenia a osadenie.** | **22 ks** |  |  |  |
| **4.** | **Výkopové práce, betonáž, úprava terénu a osadenie** | **20 ks** |  |  |  |
| **5.** | **Určenie GPS súradníc osadených košov.** | **20 ks** |  |  |  |
|  **Cena spolu za celý predmet zákazky:** | € s DPH |

Príloha č. 3 – Zoznam subdodávateľov

**Zoznam subdodávateľov**

|  |  |  |  |  |
| --- | --- | --- | --- | --- |
| **P.č.** | **Názov firmy a sídlo subdodávateľa, IČO** | **Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)** | **Predmet dodávok, prác alebo služieb** | **Podiel na celkovom objeme dodávky (%)** |
|  |  |  |  |  |
|  |  |  |  |  |
|  |  |  |  |  |

V .................................,dňa: V ..............................., dňa:

Predávajúci: Kupujúci:

......................................... .........................................